
Linnavara tasuta kasutusse andmine
1. Asjaolud ja menetluse käik
MTÜ Florett (registrikood 80250254) kasutas Narva Koorikooli keldriruume tehniliste spordialade (kardisõit ja veemotosport) koolituste korraldamiseks Narva Linnavalitsuse 24.03.2015. a korralduse nr 274-k lausel. Ruumide kasutamise tähtaeg on 31.05.2016. a.

MTÜ Florett on esitanud taotluse pikendada ruumide kasutamise tähtaega kahe aasta võrra ning palub anda tasuta kasutusse ka ruumi nr 25 pindalaga 91,5 m².
Taotlus ole arutusel Narva Linnavalitsuse linnavarakomisjoni 08.06.2016. a istungil (protokoll nr 8 punkt 5). Otsustati anda mittetulundusühingule kasutusse avalikku enampakkumist korraldamata Narva Koorikooli ruumid nr 25-28 tähtajatult vehklemis- ja tehniliste spordialade treeningute korraldamiseks.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Vastavalt Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punktile 3 võib linnavalitsuse korraldusega linnavara kasutusse anda tasuta tähtajatult mittetulundusühingutele.
3. Otsus

Anda MTÜ-le Florett, registrikood 80250254, avalikku enampakkumist korraldamata tähtajatult alates 01.06.2016. a tasuta kasutusse Narva Koorikooli hoones, aadressil 26. juuli tn 9 asuvad keldriruumid nr 25-28 üldpinnaga 243,6 m² vehklemis- ja tehniliste spordialade treeningute korraldamiseks.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

